السد العالى

السد العالى، سد ضخم فى مصر اتبنى فى جنوب اسوان بمساعده من الاتحاد السوڤييتى . السد العالى بيسمح بتخزين 8 مليارات متر3 مايه اضافيه بتستخدم فى استصلاح الاراضى للزراعه و تحويل رى الحياض لرى دائم. حط جمال عبد الناصر حجر اساس السد فى 9 يناير سنة 1960 و احتفلت مصر بتنفيذه فى يناير 1971. اتكلف المشروع و اللى اترتب عليه حوالى 415 مليون جنيه مصرى. بيعتبر من اضخم المشاريع اللى اتعملت فى مصر فى العصر الحديث و لعب دور كبير فى التطوير الصناعى و مد مصر بالمايه وقت الجفاف فى افريقيا. البحيره اللى بتتخزن الميه فيها اتسمت بحيرة ناصر، مساحتها 4000 كم2 و طولها 500 كم. فيه عمليه كبيره لتطوير وتحديث مولدات محطة توليد الكهربا فى السد العالى بتكلفة وصلت لغاية 1,85 مليار جنيه مصرى، و من المقرر ان عملية التطوير تتم بالكامل سنة 2010. بدأ بُنا السد فى سنة 1960 واتقدرت التكلفة الاجمالية بمليار دولار. اشتغل فى بنا السد 400 خبير سوڤييتى و أتكمل بناه فى 1968. اتثبّت اخر 12 مولد كهربائى فى 1970 واتفتح السد رسمى فى سنة 1971. تاريخ السد رفض البنك الدولى تمويل المشروع. تأميم قناة السويس. بيتبع السد العالى دلوقتى شركة المحطات المائية لإنتاج الكهرباء واللى بتضم جنب السد محطة توليد اسوان الأولى. ومحطة توليد أسوان التانية. آثار السد الاثار الإيجابية و من الاثار الايجابية للسد العالى أنه حمى مصر من الفيضان والجفاف , علشان بحيرة ناصر بتقلل من اندفاع مية الفيضان وبتقوم بتخزينها للاستفادة منها فى سنين الجفاف. وعمل السد العالى برده على التوسع فى المساحة الزراعية نتيجة توفر الميه والتوسع ده أفقى ورأسى. واشتغل مان على زراعة محاصيل أكتر على الارض بسبب توفر الميه و اللى أتاح تلَت زرعات كل سنة. و كمان عمل على توليد الكهرباء اللى أفادت مصر اقتصادى. الاثار السلبية بحيرة ناصر غطت قرى نوبية كثيرة فى مصر واكترها كان فى شمال السودان، و ده ادى لترحيل اهلها، و اللى بيتسمى بالهجرة النوبية. حرمان وادى النيل من طمى الفيضان المغذى للتربة. زيادة النحر Erosion حولين قواعد المنشآت النهرية. تآكل شطوط الدلتا. بتشير بعض التقديرات علشان كمية التبخر فى مية بحيرة ناصر ورا السد العالى كبيرة اوى باعتبار أنها بتعرض مساحة كبيرة من الميه للشمس فى جو حَر اوى، وبيتقدر حجم الخسارة بما يماثل حصة العراق من نهر الفرات. بالاضافة لانتشار بعض النباتات وتأقلمها مع الظروف الجديدة و إسهامها فى عملية النتح و علشان كده الخسارة اكتر فى الميه. بيشوف البعض أن السد العالى بيمثل تهديد عسكرى لمصر، لانه صعب تتخيل النتايج اللى ممكن تترتب على تفجير السد، وحجم الفيضان اللى هيصيب المدن المصرية اللى على مسار النهر واللى هتكون قدام طوفان خطير. السد العالى من أعظم المشاريع الهندسية فالقرن العشرين تقرير صدر عن الهيئة الدولية للسدود و الشركات الكبرى وقيم السد العالى فى الصدارة فى كافة المشروعات. وقال انه تجاوز غيره من المشروعات الهندسية المعمارية واختارته الهيئة الدولية أعظم مشروع هندسى اتبنى فى القرن العشرين. معديه بيه كل المشروعات العملاقة التانيه زى مطار "شك لاب كوك" فى هونج كونج ونفق المانش اللى بيربط بين بريطانيا و فرنسا. أكد التقرير الدولى ان السد العالى اتفوق على 122 مشروع عملاق فى العالم. باللى حققه من فوايد للجنس البشرى لانه وفر لمصر رصيدها الاستراتيجى من الميه بعد ما كانت ميةالنيل من اشهر الفيضانات بتروح عالفاضى فى البحر الابيض ماعدا خمسة مليار متر3 بيتم احتجازها 2001. مكونات السد العالى جسم السد بعد دراسات و أبحاث عالمية كتيرة اتصمم السد العالى ب يكون من النوع الركامى ومتزود بنواة صما من الطفلة وستارة رأسية قاطعة للميه منسوب قاع السد 85 متر منسوب قمة السد 196 متر طول السد عند القمة 3830 متر طول السد فى لمجرى الرئيسى للنيل 520 متر عرض قاعدة السد 980 متر عرض السد عند القمة 40 متر عمق ستارة الحقن الرأسية 170 متر بحيرة التخزين بتكوّن الميه المحجوزة قدام السد العالى بحيرة صناعية كبيرة دى خصايصها: طول البحيرة 480 كيلو متر متوسط عرض البحيرة 10 كيلو متر سعة التخزين الكلية 164 مليار متر3 سعة التخزين الميت 32 مليار متر3 محطة الكهرباء فيه محطة الكهرباء عند مخارج الأنفاق عند تفرع كل نفق لفرعين متركب على كل واحد منهم توربينة لتوليد الكهرباء: عدد التوربينات 12 توربينة. قدرة التوربينة 175 الف كيلووات. القدرة الاجمالية للمحطة 2.1 مليون كيلووات. الطاقة الكهربية المنتجة 10 مليار كيلووات ساعة سنويا. لينكات برانيه سايت عن السد العالى فى مصر نسخة محفوظة 2007-10-26 على موقع واي باك مشين.. http://acpss.ahram.org.eg/ahram/2001/1/1/ANAL615.HTM نسخة محفوظة 2014-02-23 على موقع واي باك مشين.